Na temelju članka 25. stavka 8. i članka 49. stavak 4. Zakona o poljoprivrednom zemljištu (Narodne Novine 20/18, 115/18, 98/19 i 57/22) i članka 30. Statuta općine Čaglin (Službeni glasnik Općine Čaglin roj 2/23), Općinsko vijeće općine Čaglin, na svojoj 17. sjednici održanoj 15.prosinca 2023. godine, donosi

P R O G R A M

korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Čaglin za 2023. godine po I. rebalansu proračuna

 Članak 1.

 Program korištenja sredstava od raspolaganja poljoprivrednim zemljištem u vlasništvu Republike Hrvatske na području općine Čaglin za 2023. godinu predstavlja planski dokument kojim se raspoređuju prihodi od zakupa, dugogodišnjeg zakupa, privremenog korištenja te promjene namjene poljoprivrednog zemljišta sukladno namjeni definiranoj Zakonom o poljoprivrednom zemljištu.

Članak 2.

 Prihodi po osnovi raspolaganja poljoprivrednim zemljištem u vlasništvu Republike Hrvatske na području Općine Čaglin za 2023. godinu planiraju se ostvariti u iznosu od 120.000,00 € i to:

* prihodi od zakupa i privremenog korištenja te zakupa za ribnjake u iznosu od 120.000,00 €
* prihodi od prodaje poljoprivrednog zemljišta izravnom pogodbom 00,00 €

Članak 3.

 Ukupni prihod iz prethodne točke ovog Programa raspoređuje se za slijedeće namjene;

 1. Održavanje nerazvrstanih cesta 40.000,00 eur

 2. Održavanje poljskih putova i prilaza 30.000,00 eur

 3. Slivno vodna naknada 8.700,00 eur

 4. Deratizacija 7.300,00 eur

 5. Geodetsko katastarske usluge 3.400,00 eur

 6. Subvencija osjemenjivanja krava i krmača 4.000,00 eur

 7. Subvencije poljoprivrednicima 00,00 eur

 8. Uređenje ceste prema Dobrogošću (dio) 26.600,00 eur

 Ukupno: 120.000,00 eur

Članak 4.

 Općinski načelnik sastavit će i podnjeti godišnje izvješće o ostvarenju ovog Programa korištenja sredstava nadležnom ministarstvu, te Općinskom vijeću na usvajanje do

31. ožujka 2024. godine.

 Članak 5.

 Ovaj Program će se objaviti u „Službenom glasniku općine Čaglin“.

R E P U B L I K A H R V A T S K A

POŽEŠKO SLAVONSKA ŽUPANIJA

OPĆINA ČAGLIN

Općinsko vijeće

KLASA: 320-01/23-01/44

URBROJ: 2177-3-1-23-2

Čaglin, 15.prosinca 2023. godine

Predsjednik Općinskog vijeća

Željko Šutić